

**GULBENES NOVADA PAŠVALDĪBA**

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, mob.26595362, e-pasts: [dome@gulbene.lv](mailto:dome@gulbene.lv) , [www.gulbene.lv](http://www.gulbene.lv)­­­­­­­­­­­

**Izglītības,kultūras un sporta komiteja PROTOKOLS**

Administrācijas ēka, Ābeļu iela 2, Gulbene, atklāta sēde

**2024. gada 17. jūlijā Nr. 7**

Sēde sasaukta 2024.gada 15.jūlijā plkst. 10:25

Sēdi atklāj 2024.gada 17.jūlijā plkst. 10:59

**Sēdi vada** - Izglītības, kultūras un sporta komitejas priekšsēdētājs Anatolijs Savickis

**Protokolē -** Gulbenes novada Centrālās pārvaldes Kancelejas nodaļa vadītāja Līga Nogobode

**Piedalās deputāti (komitejas locekļi)**: Ainārs Brezinskis, Atis Jencītis, Daumants Dreiškens, Ivars Kupčs

**Nepiedalās deputāti (komitejas locekļi)**:Aivars Circens, Lāsma Gabdulļina

**Piedalās deputāti (nav komitejas locekļi)**: Guna Švika

**Pašvaldības administrācijas darbinieki un interesenti klātienē:** izpilddirektore Antra Sprudzāne; skatīt sarakstu pielikumā

**Pašvaldības administrācijas darbinieki un interesenti attālināti:** skatīt sarakstu pielikumā

**Uz sēdi uzaicināti:** Sandra Brieže – Gulbenes 2. pirmsskolas izglītības iestādes vadītāja

Komitejas sēdei tika veikts videoieraksts, pieejams:

<https://drive.google.com/drive/u/0/folders/11WIatzjcoAezB9UL4pcVjlIA9kUoxAkQ> ([Izglītības,kultūras un sporta komiteja (2024-07-17 11:01 GMT+3)](https://drive.google.com/open?id=17cW-zxhTRoBu2GXbW3r5fktucYvF-qgW&usp=drive_copy)

**DARBA KĀRTĪBA:**

**0. Par darba kārtības apstiprināšanu**

**1. Par dalību projektā Nr.2.3.2.1.i.0/1/23/I/CFLA/001 “Sabiedrības digitālo prasmju attīstība”**

**2. Par finansiālā atbalsta piešķiršanu biedrībai “Gulbenes Velo fans”**

**3. Par iekšējā normatīvā akta “Grozījums Gulbenes novada pašvaldības 2020.gada 28.maija iekšējā normatīvajā aktā Nr.GND/20/4-nolik “Gulbenes 2.pirmsskolas izglītības iestādes “Rūķītis” NOLIKUMS”” apstiprināšanu**

**0.**

**Par darba kārtības apstiprināšanu**

ZIŅO: Anatolijs Savickis

LĒMUMA PROJEKTU SAGATAVOJA: Līga Nogobode

DEBATĒS PIEDALĀS: nav

Izglītības, kultūras un sporta komiteja atklāti balsojot:

ar 5 balsīm "Par" (Ainārs Brezinskis, Anatolijs Savickis, Atis Jencītis, Daumants Dreiškens, Ivars Kupčs), "Pret" – nav, "Atturas" – nav, "Nepiedalās" – nav, NOLEMJ:

APSTIPRINĀT 2024.gada 17.jūlija Izglītības, kultūras un sporta komitejas sēdes darba kārtību.

**1.**

**Par dalību projektā Nr.2.3.2.1.i.0/1/23/I/CFLA/001 “Sabiedrības digitālo prasmju attīstība”**

ZIŅO: Lauris Šķenders

LĒMUMA PROJEKTU SAGATAVOJA: Lauma Silauniece

DEBATĒS PIEDALĀS: Atis Jencītis, Mudīte Motivāne,

Izglītības, kultūras un sporta komiteja atklāti balsojot:

ar 4 balsīm "Par" (Ainārs Brezinskis, Anatolijs Savickis, Daumants Dreiškens, Ivars Kupčs), "Pret" – nav, "Atturas" – 1 (Atis Jencītis), "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par dalību projektā Nr.2.3.2.1.i.0/1/23/I/CFLA/001 “Sabiedrības digitālo prasmju attīstība”**

Gulbenes novada pašvaldība ir saņēmusi uzaicinājumu piedalīties Viedās administrācijas un reģionālās attīstības ministrijas (turpmāk – VARAM) koordinētajā projektā Nr.2.3.2.1.i.0/1/23/I/CFLA/001 “Sabiedrības digitālo prasmju attīstība” (turpmāk – Projekts).

Projekta mērķis ir sekmēt Latvijas iedzīvotāju digitālo prasmju attīstību. Īpaši uzsvars tiks likts uz iedzīvotājiem ar zemām digitālajām prasmēm. Projekta ietvaros mācībās plānots iesaistīt 415 Gulbenes novada pašvaldības iedzīvotājus.

Projekta ieviešanu Gulbenes novada pašvaldībā nodrošinās Gulbenes novada bibliotēkas speciālisti. Projekta ieviešanas gaitā paredzēta līguma par Projekta darbību īstenošanu slēgšana, mentoru atlase un mācības (Gulbenes novada pašvaldībā būs 2 mentori), komunikācija ar sabiedrību un mācības Gulbenes novada pašvaldības iedzīvotājiem.

Projekts tiks īstenots 2024. un 2025.gadā, nodrošinot 2024.gadā mācības 166 Gulbenes novada pašvaldības iedzīvotājiem un 2025.gadā – 249 Gulbenes novada pašvaldības iedzīvotājiem. Projekta kopējās uz Gulbenes novada pašvaldību attiecināmās izmaksas ir līdz 27116,10 EUR (divdesmit septiņi tūkstoši *euro* un 10 centi). Finansējums tiks piešķirts pakāpeniski, VARAM ieskaitot priekšfinansējumu Projekta kontā pēc līguma par Projekta darbību īstenošanu noslēgšanas un atlikušo finansējumu piešķirot pakāpeniski pēc visu nepieciešamo atskaišu iesniegšanas.

Projekts atbilst Gulbenes novada ilgtspējīgas attīstības stratēģijas 2014.-2030.gadam stratēģiskajam mērķim - “SM1. Izglītota, informēta, sociāli aktīva un vesela sabiedrība”, kam kā viens no prioritārajiem virzieniem ir noteikts kvalitatīva izglītība un uz attīstību, radošu darbību motivēts cilvēks.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu, tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz Gulbenes novada ilgtspējīgas attīstības stratēģiju 2014.-2030.gadam, Pašvaldību likuma 10.panta pirmās daļas 21.punktu un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_\_ balsīm “PAR” (), “PRET” – nav, “ATTURAS” – nav, “NEPIEDALĀS” – nav, Gulbenes novada pašvaldības dome NOLEMJ:

1. ATBALSTĪT projekta Nr.2.3.2.1.i.0/1/23/I/CFLA/001 “Sabiedrības digitālo prasmju attīstība” realizēšanu Gulbenes novada pašvaldībā.
2. NOTEIKT, ka par projekta Nr.2.3.2.1.i.0/1/23/I/CFLA/001 “Sabiedrības digitālo prasmju attīstība” ieviešanu atbildīga ir Gulbenes novada bibliotēkas Reģionālā mācību centra vadītāja.
3. NOTEIKT, ka par lēmuma izpildi kontroli veic Gulbenes novada pašvaldības izpilddirektore.

**2.**

**Par finansiālā atbalsta piešķiršanu biedrībai “Gulbenes Velo fans”**

ZIŅO: Anatolijs Savickis, Lauma Silauniece

LĒMUMA PROJEKTU SAGATAVOJA: Lauma Silauniece

DEBATĒS PIEDALĀS: Ivars Kupčs

Izglītības, kultūras un sporta komiteja atklāti balsojot:

ar 5 balsīm "Par" (Ainārs Brezinskis, Anatolijs Savickis, Atis Jencītis, Daumants Dreiškens, Ivars Kupčs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par finansiālā atbalsta piešķiršanu biedrībai “Gulbenes Velo fans”**

Gulbenes novada pašvaldībā saņemts biedrības “Gulbenes Velo fans”, reģistrācijas numurs 40008160210, juridiskā adrese: “Sīpoliņi”, Daukstu pagasts, Gulbenes novads, LV - 4429 (turpmāk – Biedrība), 2024.gada 10.jūnija pieteikums Gulbenes novada pašvaldības finansiālā atbalsta piešķiršanai sudraba līmenī (turpmāk – finansiālais atbalsts) 2024.gadā (Gulbenes novada pašvaldībā reģistrēts 2024.gada 10.jūnijā ar Nr.GND/5.6/24/1237-G), saskaņā ar kuru tiek lūgts finansiālais atbalsts 3 000,00 EUR (trīs tūkstoši *euro* 00 centi) apmērā dalībai sporta sacensībās UEC Eiropas kausa 3., 4., 5., 6., 9., 10., 11. un 12.posmā, BMX Latvijas kausa posmos, BMX Latvijas čempionātā un UEC Eiropas čempionātā. Finansiālais atbalsts nepieciešams šādās izdevumu pozīcijās: dalības maksas izdevumu segšanai, sportistu licenču un apdrošināšanas izdevumu segšanai (turpmāk – Pieteikums).

Gulbenes novada pašvaldības sporta komisija 2024.gada 8.jūlijā ir pieņēmusi lēmumu “Par biedrības “Gulbenes Velo fans” iesnieguma izskatīšanu” (protokols Nr.2; 1.p), ar kuru nolēmusi sniegt Gulbenes novada pašvaldības domei priekšlikumu atbalstīt finansiālā atbalsta piešķiršanu Biedrībai 3 000,00 EUR (trīs tūkstoši *euro* 00 centi) apmērā startam 2024.gada UEC Eiropas kausa 3., 4., 5., 6., 9., 10., 11. un 12.posmā, BMX Latvijas kausa posmos, BMX Latvijas čempionātā un UEC Eiropas čempionātā, šādu izdevumu segšanai: dalības maksas izdevumu segšanai un sportistu licenču un apdrošināšanas izdevumu segšanai.

Gulbenes novada pašvaldības sporta komisija, izskatot Pieteikumu un tam pievienotos dokumentus, ir konstatējusi, ka Biedrībai ir tiesības pretendēt uz finansiālo atbalstu sudraba līmenī.

Gulbenes novada pašvaldības domes 2023.gada 27.jūlija saistošo noteikumu Nr.14 “Par pašvaldības atbalstu sporta veicināšanai Gulbenes novadā” (turpmāk – Saistošie noteikumi) 13.punkts nosaka, ka tiesības pretendēt uz finansiālo atbalstu sudraba līmenī ir sporta organizācijām, kuras ir reģistrētas Gulbenes novada pašvaldības administratīvajā teritorijā un kuras īsteno licencētas interešu izglītības programmas bērniem un jauniešiem.

Saistošo noteikumu 14.1.apakšpunkts nosaka, ka sudraba līmenī paredzēto finansiālo atbalstu pretendentiem piešķir līdz 3 000,00 EUR (trīs tūkstoši *euro* 00 centi) – sporta organizācijām, kuras izpildījušas šādus kritērijus:

14.1.1. ne mazāk kā 15 bērni un jaunieši no sporta organizācijas startē vai startēs Latvijā atzītās sporta veidu federācijas Latvijas čempionātā vai kausā;

14.1.2. individuālais sportists (bērns vai jaunietis) no sporta organizācijas startē vai startēs Eiropas čempionātā vai kausā vai pasaules čempionātā vai kausā, pārstāvot Latvijā atzīto sporta veidu federāciju.

Pamatojoties uz Saistošajos noteikumos noteiktajiem finansiālā atbalsta piešķiršanas kritērijiem un apmēru, Gulbenes novada pašvaldības sporta komisija secina, ka Biedrībai ir iespējams piešķirt finansiālo atbalstu līdz 3 000,00 EUR (trīs tūkstoši *euro* 00 centi), jo:

1. Biedrība ir sporta organizācija, kura ir reģistrēta Gulbenes novada pašvaldības administratīvajā teritorijā - “Sīpoliņi”, Daukstu pagasts, Gulbenes novads, LV – 4429;
2. Biedrība kopš 2022.gada 1.decembra Gulbenes novada bērniem un jauniešiem īsteno interešu izglītības programmu “BMX apmācība”;
3. no Biedrības startē vai startēs 30 bērni un jaunieši Latvijā atzītās sporta veidu federācijas Latvijas čempionātā vai kausā;
4. no Biedrības vairāki bērni un jaunieši kā individuālie sportisti startē vai startēs Eiropas čempionātā vai kausā vai pasaules čempionātā vai kausā, pārstāvot Latvijā atzīto sporta veidu federāciju.

Ņemot vērā Gulbenes novada pašvaldības sporta komisijas sniegto atzinumu un pamatojoties uz Pašvaldību likuma 4.panta pirmās daļas 7.punktu, kas nosaka, ka viena no pašvaldības autonomajām funkcijām ir veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai, Saistošo noteikumu 8.punktu, kas nosaka, ka, ņemot vērā attiecīgā gada Gulbenes novada pašvaldības budžetā paredzēto finansējumu, Saistošo noteikumu III, IV un V nodaļā paredzēto finansiālā atbalsta apmēru nosaka Gulbenes novada pašvaldības dome, 13.punktu, 14.punktu, 15.punktu, 21.punktu, kas nosaka, ka pieteikumu par finansiālā atbalsta piešķiršanu izskata Gulbenes novada pašvaldības sporta komisija, ņemot vērā attiecīgā gada Gulbenes novada pašvaldības budžetā paredzēto finansējumu; Gulbenes novada pašvaldības sporta komisija sniedz atzinumu Gulbenes novada pašvaldības domes Izglītības, kultūras un sporta jautājumu komitejai; lēmumu par finansiālā atbalsta piešķiršanu pieņem Gulbenes novada pašvaldības dome viena mēneša laikā no pieteikuma saņemšanas dienas, un 22.punktu, kas nosaka, ka, pamatojoties uz pieņemto lēmumu, Gulbenes novada pašvaldība un atbalsta saņēmējs noslēdz līgumu par finansiālā atbalsta piešķiršanu; piešķirto finansiālo atbalstu pārskaita uz atbalsta saņēmēja norādīto kontu saskaņā ar līguma nosacījumiem, atklāti balsojot: ar \_\_\_\_ balsīm "Par" (), "Pret" – nav, "Atturas" – nav, "Nepiedalās" – nav; Gulbenes novada pašvaldības dome NOLEMJ:

1. PIEŠĶIRT biedrībai “Gulbenes Velo fans”, reģistrācijas numurs 40008160210, juridiskā adrese: “Sīpoliņi”, Daukstu pagasts, Gulbenes novads, LV – 4429, finansiālo atbalstu 3 000,00 EUR (trīs tūkstoši *euro* 00 centi) apmērā dalībai sporta sacensībās UEC Eiropas kausa 3., 4., 5., 6., 9., 10., 11. un 12.posmā, BMX Latvijas kausa posmos, BMX Latvijas čempionātā un UEC Eiropas čempionātā, šādu izdevumu segšanai: dalības maksas izdevumu segšanai, sportistu licenču un apdrošināšanas izdevumu segšanai.
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2024.gadam paredzētajiem finanšu līdzekļiem – atbalsts sportam.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.

**3.**

**Par iekšējā normatīvā akta “Grozījums Gulbenes novada pašvaldības 2020.gada 28.maija iekšējā normatīvajā aktā Nr.GND/20/4-nolik “Gulbenes 2.pirmsskolas izglītības iestādes “Rūķītis” NOLIKUMS”” apstiprināšanu**

ZIŅO: Sandra Brieže

LĒMUMA PROJEKTU SAGATAVOJA: Aiga Vagule

DEBATĒS PIEDALĀS: nav

Izglītības, kultūras un sporta komiteja atklāti balsojot:

ar 5 balsīm "Par" (Ainārs Brezinskis, Anatolijs Savickis, Atis Jencītis, Daumants Dreiškens, Ivars Kupčs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par iekšējā normatīvā akta** **“Grozījums Gulbenes novada pašvaldības 2020.gada 28.maija iekšējā normatīvajā aktā Nr.GND/20/4-nolik “Gulbenes 2.pirmsskolas izglītības iestādes “Rūķītis” NOLIKUMS”” apstiprināšanu**

Gulbenes novada pašvaldībā 2024.gada 10.jūlijā saņemts Gulbenes 2.pirmsskolas izglītības iestādes “Rūķītis”, reģistrācijas Nr.50900019191, juridiskā adrese: Bērzu iela 4B, Gulbene, Gulbenes novads, LV – 4401 (turpmāk – Iestāde), 2024.gada 10.jūlija iesniegums Nr.2PII/1.15/24/49 (Gulbenes novada pašvaldībā reģistrēts ar Nr.GND/5.6/24/1413-G), kurā Iestāde lūdz veikt grozījumu Gulbenes novada pašvaldības 2020.gada 28.maija iekšējā normatīvajā aktā “Gulbenes 2.pirmsskolas izglītības iestādes “Rūķītis” NOLIKUMS” (turpmāk – nolikums), papildinot Iestādē īstenojamās izglītības programmas ar speciālās pirmsskolas izglītības programmu (programmas kods 01015511), pamatojoties uz Gulbenes novada Pedagoģiski medicīniskās komisijas 2024.gada 13.jūnija atzinumu par speciālās pirmsskolas izglītības programmas izglītojamiem ar valodas traucējumiem (programmas kods 01015511) noteikšanu izglītības apguves turpināšanai diviem Iestādes izglītojamajiem.

Ievērojot augstāk minēto un pamatojoties uz Izglītības likuma 22.panta pirmo daļu, kas nosaka, ka valsts, pašvaldību izglītības iestādes, valsts augstskolu vidējās izglītības iestādes un privātās izglītības iestādes, izņemot komercsabiedrības un augstskolas, darbojas, pamatojoties uz šo likumu, citiem likumiem un normatīvajiem aktiem, kā arī attiecīgās iestādes nolikumu, kuru apstiprina iestādes dibinātājs, Vispārējās izglītības likuma 8.pantu, kas nosaka, ka vispārējās izglītības iestādes darbības tiesiskais pamats ir šis likums, Izglītības likums, citi normatīvie akti, kā arī tās nolikums, 9.panta otro daļu, kas nosaka, ka vispārējās izglītības iestādes nolikumu apstiprina tās dibinātājs, Iestādes nolikuma 57.punktu, kas nosaka, ka grozījumus Iestādes nolikumā var izdarīt pēc dibinātāja iniciatīvas, vadītāja, Iestādes padomes vai pedagoģiskās padomes priekšlikuma, 58.punktu, kas nosaka, ka grozījumus nolikumā izstrādā Iestāde un apstiprina dibinātājs, kā arī Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_ balsīm “Par” (), “Pret” – nav, “Atturas” – nav, “Nepiedalās” – nav, Gulbenes novada pašvaldības dome NOLEMJ:

1. APSTIPRINĀT iekšējo normatīvo aktu “Grozījums Gulbenes novada pašvaldības 2020.gada 28.maija iekšējā normatīvajā aktā Nr.GND/20/4-nolik “Gulbenes 2.pirmsskolas izglītības iestādes “Rūķītis” NOLIKUMS”” (pielikumā).
2. Lēmuma izrakstu nosūtīt: Gulbenes 2.pirmsskolas izglītības iestādei “Rūķītis”, reģistrācijas Nr.50900019191, juridiskā adrese: Bērzu iela 4B, Gulbene, Gulbenes novads, LV – 4401.

PielikumsGulbenes novada pašvaldības domes 2024.gada 25.jūlija lēmumam Nr.GND/2024/\_\_\_

|  |  |  |  |  |  |
| --- | --- | --- | --- | --- | --- |
| |  | | --- | |  | | **GULBENES NOVADA PAŠVALDĪBA** | | Reģ.Nr.90009116327 | | Ābeļu iela 2, Gulbene, Gulbenes nov., LV-4401 | | Tālrunis 64497710, mob.26595362, e-pasts: dome@gulbene.lv, www.gulbene.lv | |
|  |

Gulbenē

**2024.gada 25.jūlijā Nr.GND/IEK/2024/\_\_\_**

**Grozījums Gulbenes novada pašvaldības 2020.gada 28.maija iekšējā normatīvajā aktā Nr.GND/20/4-nolik “Gulbenes 2.pirmsskolas izglītības iestādes “Rūķītis” NOLIKUMS”**

*Izdots saskaņā ar Izglītības likuma 22.panta pirmo daļu un Vispārējās izglītības likuma 8. un 9.pantu*

Izdarīt Gulbenes novada pašvaldības 2020.gada 28.maija iekšējā normatīvajā aktā Nr.GND/20/4-nolik “Gulbenes 2.pirmsskolas izglītības iestādes “Rūķītis” NOLIKUMS” grozījumu un papildināt ar 10.3.apakšpunktu šādā redakcijā:

“10.3. speciālo pirmsskolas izglītības programmu izglītojamiem ar valodas traucējumiem (programmas kods 01015511).”

Sēde slēgta plkst. 11:42

Sēdi vadīja Anatolijs Savickis

Protokols parakstīts 2024. gada \_\_.\_\_\_\_\_\_\_\_\_\_\_\_\_\_

Sēdes protokolētāja Līga Nogobode